[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Veganaj meksikaj fah\u0302itoj el sojo, fazeoloj kaj kokbeko"}, {"text_idx": "#000002", "text": "Saluton verduloj! Hierau\u0306 mi regalis esperantan amikon per fah\u0302itoj! Mi kutime s\u0302ategas fazeolojn kaj kuiras ilin ne gravas c\u0302u vintras au\u0306 someras. Ili c\u0302iam bonvenas sed mi konscias ke ili estas sufic\u0302e pezaj dum pli varmaj tagoj do mi decidis aldoni kokbekon por ke la fah\u0302itoj estu pli fres\u0302aj. La recepton mi volas kundividi kun vi, kiun mi tre simple faris sed samtempe estas bongustegaj."}, {"text_idx": "#000003", "text": "Por la fah\u0302itoj vi bezonos meksikajn tortiljojn. Almenau\u0306 en Hispanio ili trovig\u0302as en preskau\u0306 c\u0302iuj grandaj supermarktoj, inkluzive de internaciaj kiaj Lidl, DIA kaj Carrefour. Ankau\u0306 mi uzis teksturigitan sojon kiun mi ac\u0302etis en vegana vendejo. Se vi konas iun veganan vendejon, tre certege tie trovig\u0302os. Se ne, eblas ac\u0302eti interrete au\u0306 simple uzu alian ingrediencon anstatau\u0306 sojo. Povus esti kukurbeto tranc\u0302ita kvadratete."}, {"text_idx": "#000004", "text": "100 gr da \u2018dika\u2019 teksturigita sojo.400 gr da kuiritaj fazeoloj (prefere nigraj au\u0306 rug\u0302aj) kuiritaj1 cepo1 rug\u0302a kapsiko1 verda kapsikoOleoTomatsau\u0306coSalo kaj spicoj: origano, kumino, petroselo."}, {"text_idx": "#000005", "text": "Faru sofriton kun oleo, la cepo kaj la kapsikoj tranc\u0302itaj kaj sekve aldonu la sojon, movu iomete kaj aldonu akvon kiu ne plene kovru la sojon, iom da salo kaj lasu g\u0302in kuiri g\u0302is ekbolo.Aldonu la tomatsau\u0306con.Post la ekbolo aldonu la fazeolojn kaj spicu lau\u0306plac\u0302e. Se necesas aldonu iom pli da akvo, movu c\u0302ion bone kaj lasu mezfare g\u0302is la kuiraj\u0302o ig\u0302u pli densa.La preparaj\u0302on metu sur varmigitan tortiljon kaj sekve la kokbekon. Se vi havas avokadon ankau\u0306 aldonu \ud83d\ude09 Kaj fermu g\u0302in por mang\u0302i!"}, {"text_idx": "#000006", "text": "Kokbeko konsistas el tranc\u0302itaj tomatoj (etaj kvadratoj), cepo, fres\u0302a koriandro, citronsuko kaj salo. Tranc\u0302u c\u0302ion, konservu en la sama ujo friduje."}, {"text_idx": "#000007", "text": "Mi nun nur deziras al vi Bonan apetiton!"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]